open-index/open-wikipedia-markdown huggingface dataset:
Eero Lahelma

**Eero Tapio Lahelma** (s. 12. huhtikuuta 1947 Helsinki) on suomalainen kansanterveystieteen professori emeritus.

Eero Lahelma syntyi varatuomari Aleksi Lahelman ja Helvi Marjatta Mykkäsen perheeseen. Hänen puolisonsa on professori Elina Lahelma. Lahelma tuli ylioppilaaksi Alppilan yhteislyseosta 1966 ja valmistui Helsingin yliopistosta valtiotieteen kandidaatiksi 1970 ja lisensiaatiksi 1982. Valtiotieteen tohtoriksi hän väitteli Helsingin yliopistossa 1989 tutkimuksella *Unemployment, re-employment and mental well-being: a panel survey of industrial jobseekers in Finland*. Lahelma oli Alkoholitutkimussäätiön tutkija 1971–1976, opiskeli Kalifornian yliopistossa 1976–1977 ja oli Kuntoutussäätiön tutkija 1977–1984 ja erikoistutkija 1984–1989. 

Suomen Akatemian tutkimusassistentti Lahelma oli 1981–1985 ja nuorempi tutkija 1990–1992, Tilastokeskuksen erikoistutkija 1989 ja Helsingin yliopistossa sosiologian dosentti vuodesta 1990 ja kansanterveystieteen, erityisesti lääketieteellisen sosiologian, apululaisprofessori ja professori vuodesta 1993 vuoteen 2015, jolloin hän jäi eläkkeelle. Lahelma on ollut myös vieraileva tutkija Surreyn yliopistossa 1992–1993 ja Tukholman yliopistossa 1996, samoin kuin toiminut asiantuntijana muun muassa WHO:ssa. Lahelma oli *Sosiaalilääketieteellisen Aikakauslehden* toimitussihteeri 1984–1988 ja päätoimittaja 1989–1991.

## Lähteet
Al-Faw (kaupunki)

**Al-Faw** () on kaupunki Irakin kaakkoisosassa al-Faw’n niemimaalla Shatt al-Arabin varrella. Kaupunki on ollut tärkeä öljysatama, mutta se kärsi huomattavia vahinkoja Irakin–Iranin sodan aikana. Asukkaita kaupungissa on nykyisin noin 50&nbsp;000.

## Maantiede
Al-Faw siajitsee al-Faw’n niemimaalla Irakin kaakkoisosassa Persianlahden rannikolla Irakin ja Iranin välisen Shatt al-Arabin varrella. Matkaa joen yli Iranin puolelle kaupungista on vain noin 400 metriä. Niemimaalta toiseen suntaan sijaitsee Kuwait. Matkaa Basraan luoteessa on noin 100&nbsp;km.

## Historia
Al-Faw’sta kehkeytyi tärkeä kaupunki öljynviennin alettua. Se oli aikanaan huomattava satama ja energiaprojektien keskus. Kaupungissa oli suuret öljyvarastot. Se tunnettiin tiheistä palmuplantaaseistaan ja omalaatuisesta arkkitehtuurista.

Huomattava kolaus koettiin 1980-luvulla. Al-Faw’ssa käytiin kiivaita taisteluja Irakin–Iranin sodan aikana 1980–1988. Lähellä rajaa se oli yksi ensimmäisistä iranilaisten pommittamista kaupungeista Irakissa. Helmikuussa 1986 iranilaiset valtasivat kaupungin. Iranilaisille se oli strateginen kohde, jonka valtauksella he yrittivät sulkea Irakin pääsyn merelle. Irakilaiset kärsivät suuria tappioita yrittäessään vallata kaupunkia takaisin. Lopulta tässä onnistuttiin huhtikuussa 1988. Sodan päättyessä 20. elokuuta 1988 kaupunki oli tuhoutunut lähes tyystin. Sodan jäljet, kuten maamiinat ja räjähtämättömät ammukset ovat tuottaneet ongelmia vuosia sodan päättymisen jälkeen. Sodan jälkeen aloitettiin jälleenrakennus, jonka tuloksia kuvailtiin kuitenkin hitaaksi. Alue oli suljettua sotilasaluetta, jonne monet asukkaat pääsivät palaamaan vasta vuoden 2003 Irakin sodan jälkeen.

2020-luvulla kaupunkiin alettiin rakentaa suurta satamaa. Sataman oli tarkoitus aloittaa toimintansa vuoden 2025 puolivälissä ja rakennustöiden viimeisen vaiheen on tarkoitus valmistua vuonna 2050. Satama on osa suurempaa hanketta kehittää Irakin liikennettä.

## Väestö
Al-Faw’ssa oli erään arvion mukaan vuonna 2018 noin 50&nbsp;000 asukasta. Asukkaat ovat pääasiassa šiialaisia arabeja.

## Lähteet
Lahelma

**Lahelma** on muun muassa seuraavien suomalaisten henkilöiden sukunimi:

* Aleksi Lahelma (1913–1982), juristi ja järjestöjohtaja
* Eero Lahelma (s. 1947), kansanterveystieteen professori emeritus, Aleksi Lahelman poika
* Elina Lahelma (o.s. *Karvonen*, s. 1946), kasvatustieteen professori emerita, Eero Lahelman puoliso
Myers

**Myers** on muun muassa seuraavien henkilöiden sukunimi:

* Angel Myers, *Angel Martino* (s. 1967), yhdysvaltalainen uimari ja olympiavoittaja
* Carlton Myers (s. 1971), italialainen koripalloilija
* Cynthia Myers (1950–2011), yhdysvaltalainen malli ja näyttelijä
* Dwight Arrington Myers, *Heavy D* (1967–2011), englantilainen rap-artisti
* Emma Myers (s. 2002), yhdysvaltalainen näyttelijä
* Frederic William Henry Myers (1843–1901), englantilainen runoilija, okkultisti ja Psyykkisen tutkimusseuran perustajajäsen
* Isabel Briggs Myers (1897–1960), yhdysvaltalainen itseoppinut persoonallisuuden tutkija, toinen Myers–Briggsin tyyppi-indikaattorin kehittäjistä
* John Joseph Myers (1941–2020), yhdysvaltalainen katolinen arkkipiispa
* Kenneth Myers (1896–1972), yhdysvaltalainen soutaja ja olympiavoittaja
* Mike Myers (s. 1963), kanadalainen koomikko, näyttelijä, käsikirjoittaja, tuottaja ja muusikko
* Paula Myers-Pope (1934–1995), yhdysvaltalainen uimahyppääjä
* Philippe Myers (s. 1997), kanadalainen jääkiekkoilija
* PZ Myers, *Paul Zachary Myers* (s. 1957), yhdysvaltalainen biologian professori
* Richard Myers (s. 1942), yhdysvaltalainen ilmavoimien kenraali
* Shawn Myers (s. 1969), yhdysvaltalais-brittiläinen koripalloilija
* Stanley Myers (1933–1993), brittiläinen säveltäjä
* Tyler Myers (s. 1990), kanadalais-yhdysvaltalainen jääkiekkoilija
* Vali Myers (1930–2003), australialainen kuvataiteilija, tanssija ja eläintenhoitaja
* Viola Myers (1927–1993), kanadalainen pikajuoksija.

## Kuvitteellisia henkilöitä

* Michael Myers, sarjamurhaaja elokuvasarjassa *[[Halloween (elokuvasarja)|Halloween]]*
* Nina Myers, televisiosarjassa 24

## Nimen muita merkityksiä

* Fort Myers, kaupunki Floridassa, Yhdysvalloissa
* Liggett & Myers, *L&M*, savukemerkki.
Sidecar-tiedosto

**Sidecar-tiedosto** on varsinaisen datatiedoston yhteydessä ”vapaasti” oleva kylkijäistiedosto, jossa on tyypillisesti metatietoja, joita itse datatiedosto ei tue. Eri datatiedostoille voi olla omansa sidecar-tiedostotyyppi.

Tavallisimmin yhteys datan ja sidecarin välillä perustuu niiden yhteneväiseen nimeen. Sidecar-tiedoston nimenä on vaikkapa datatiedoston nimi plus sidecarin oma tiedostopääte. Ongelmana tässä on, että useimmat käyttöjärjestelmät ja tiedostonhallintaohjelmat eivät ole perillä tästä yhteydestä ja eivät näin ollen pakota yhteyden pitämistä. Datatiedostoa ja sen sidecaria voi vapaasti siirrellä ja nimetä uudelleen, jolloin yhteys katkeaa.

Sidecar-tiedoston kaltainen toiminnallisuus voidaan toteuttaa myös muilla tavoin. Sidecar-tieto voi olla omassa tietokannassa. Esimerkiksi valokuvienhallintaohjelmisto voi tallentaa vaikkapa kommentti-tiedot kuvista tietokantaansa tallentamatta niitä kuvatiedostoihin. Erilaisissa säiliömuoto-tiedostoissa sidecar-ominaisuutta voi olla rakennettuna säiliön sisään, jolloin on vain yksi tiedosto mutta tiedon muoto on yleensä jotenkin etukäteen määritetty. Arkistotiedostoa käyttäen sidecar on voi olla mitä vaan mutta tämän tavan käytettävyys kärsii arkiston käytöstä, mikä ei ole intekroitu perustiedostonhallintaan. Extended file attributes on tiedostojärjestelmän "sidecar"-ominaisuus. Se on yleensä rajattu kooltaan. Fork on joidenkin tiedostojärjestelmien ominaisuus, jossa kullakin tiedostolla eli tiedostojärjestelmän objektilla voi olla monta eri "versiota" eli esimerkiksi datatiedosto ja sidecar.

Sidecar-tiedostomuotoja on esimerkiksi Extensible Metadata Platform (XMP).
Rafał Kurzawa

**Rafał Maciej Kurzawa** (s. 29. tammikuuta 1993 Wieruszów) on puolalainen jalkapalloilija, pelipaikaltaan puolustava keskikenttäpelaaja. Hän on pituudeltaan 182-senttimetrinen ja edustaa Ekstraklasassa pelaavaa Pogoń Szczecinia.

Kurzawa on pelannut kotimaansa lisäksi Tanskassa ja Ranskassa. Hän voitti Midtjyllandin kanssa Tanskan cupin kaudella 2018–2019. Hän on pelannut helmikuulle 2025 mennessä seuratasolla yli 300 ottelua ja tehnyt niissä yli 20 maalia.

Kurzawa on pelannut Puolan A-maajoukkueessa seitsemän ottelua, joista yhden MM-kilpailuissa 2018.

## Lähteet

## Aiheesta muualla
Emmi-Liia Sjöholm

**Emmi-Liia Sjöholm** (s. 1985) on suomalainen kirjailija. Hänen esikoisteoksensa, seksuaalisuutta ja äitiyttä käsitellyt, autofiktiivinen *Paperilla toinen* oli arvostelu- ja myyntimenestys. Toisen teoksensa *Virtahevot* Sjöholm kirjoitti suoraan äänikirjaksi ja se koostui pelkästään dialogista. Hän myös itse ohjasi äänikirjan lukemisen. Sjöholm käsikirjoitti *Virtahepoihin* perustuvan elokuvan *[[Rakkautta ja virtahepoja]]* (2026) yhdessä sen ohjaajan Dome Karukosken kanssa. Kolmas teos *Kaskaat* ilmestyi keväällä 2025.

## Julkaisut
* 
* 
* 

## Lähteet
Sienipiirakka

**Sienipiirakka** on piirakka, johon on käytetty sieniä. Siihen voidaan käyttää tuoreita sieniä, mutta myös pakastetut ja kuivatut sienet käyvät. Piirakan pohja tehdään murumaisesta jauhorasvaseoksesta. Piirakan pohja sisältää joskus juustoa. Sienipiirakkaan käytetään tavallisesti suppilovahveroita, tatteja, kanttarelleja tai mustatorvisieniä, mutta myös herkkusienet ja osterivinokkaat käyvät.

## Lähteet
Paine College

**Paine College** (lyh. **PC**) on Yhdysvaltain Georgiassa sijaitseva yksityinen korkeakoulu. Paine College on perustettu vuonna 1882, ja se sijaitsee Augustan kaupungissa. Yliopisto on taustaltaan metodistinen, ja se toimii Yhdistyneen metodistikirkon työyhteydessä

## Lähteet

## Aiheesta muualla
* Yliopiston verkkosivusto
Oakland Cityn yliopisto

**Oakland Cityn yliopisto** (, lyh. **OCU**) on Yhdysvaltain Indianassa sijaitseva yksityinen yliopisto. Yliopisto on perustettu vuonna 1885 ja se sijaitsee Oakland Cityn kaupungissa. Yliopisto on taustaltaan baptistinen, ja se toimii yleisten baptistien työyhteydessä.

## Lähteet

## Aiheesta muualla
* Yliopiston verkkosivusto
Providence Christian College

**Providence Christian College** on Yhdysvaltain Kaliforniassa sijaitseva yksityinen korkeakoulu. Providence Christian College on perustettu vuonna 2002, ja se sijaitsee Pasadenan kaupungissa. Korkeakoulu on taustaltaan yleiskristillinen ja se toimii tunnustuskunnista riippumattomana oppilaitoksena.

## Lähteet

## Aiheesta muualla
* Yliopiston verkkosivusto
Mission-yliopisto

**Mission-yliopisto** (, lyh. **MU**) on Yhdysvaltain Missourissa sijaitseva yksityinen yliopisto. Yliopisto on perustettu vuonna 1950 ja se sijaitsee Springfieldin kaupungissa. Yliopisto on taustaltaan baptistinen, ja se toimii Baptist Bible Fellowship International-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Oklahoman wesleyläinen yliopisto

**Oklahoman wesleyläinen yliopisto** (, lyh. **OWU**) on Yhdysvaltain Oklahomassa sijaitseva yksityinen korkeakoulu. Yliopisto on perustettu vuonna 1910, ja se sijaitsee Bartlesvillen kaupungissa. Yliopisto on taustaltaan metodistinen, ja se toimii Wesleyan Church-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Carolinan yliopisto

**Carolinan yliopisto** (, lyh. **CU**) on Yhdysvaltain Pohjois-Carolinassa sijaitseva yksityinen yliopisto. Yliopisto on perustettu vuonna 1945 ja se sijaitsee Winston-Salemin kaupungissa. Yliopisto on taustaltaan yleiskristillinen ja se toimii tunnustuskunnista riippumattomana oppilaitoksena.

## Lähteet

## Aiheesta muualla
* Yliopiston verkkosivusto
Piikkipurje-evä

**Piikkipurje-evä** (*Metavelifer multiradiatus*) on purje-eviin kuuluva kalalaji. Lajia tavataan indopasifiselta merialueelta. 

## Koko ja ulkonäkö
Piikkipurje-evä voi suurimmillaan kasvaa 28–49 cm pitkäksi. Laji on ruumiinrakenteeltaan litteä ja hyvin korkea. Kalan selkäevä on korkea ja kuuden selkäevän ruoto on hyvin pitkä ja nauhamainen. Piikkipurje-evä on harmaa ja ruumiissa on heikohkosti erottuvia tummia pyrstyraitoja. Takaruumiissa on kookas tumma täplä.

## Levinneisyys ja elintavat
Piikkipurje-evän levinneisyysalue on laikuttainen ja sitä tavataan Eteläisen Afrikan itärannikolta, Japanin rannikolta ja Australiasta Havaijille. Se elää tyypillisesti lähellä pohjaa. Laji liikkuu toisinaan meriheinäniityillä.

## Lähteet
IURIMA – taru kolmesta kalastajasta

**IURIMA – taru kolmesta kalastajasta** () on P. V. Lehtisen ohjaama lyhytelokuva vuodelta 2025. Pääosia näyttelevät Lauri Tilkanen, Petri Manninen ja Rami Rusinen.

Elokuva on osa Suomen elokuvasäätiön, Audiovisuaalisen kulttuurin edistämiskeskuksen ja Yleisradion käynnistämää Paluu lyhytelokuvaa -hanketta, jossa etsittiin omaäänisiä, taiteellisesti kunnianhimoisia suomalaisia näytelmäelokuvia. Hankkeeseen tuli 59 hakemusta, joista kolmelle myönnettiin 150 000 euron tuotantorahoitus.

Elokuva valittiin Tampereen elokuvajuhlien kotimaiseen kilpailuun 2025, joka oli samalla elokuvan ensiesitys. Kansainvälisen ensi-illan elokuva sai huhtikuussa 2025 Brasilian Porto Alegressa järjestettävän Fantaspoa -festivaalin lyhytelokuvien kilpasarjassa.

Elokuvasta on muodostunut genre-elokuvafestivaalien suosikki.  Se valittiin syksyllä 2025 kilpasarjoihin maailman useilla genre-festivaaleilla kuten Court Métrange Ranskassa, Ramaskrik Norjassa, FilmQuest ja Nightmares Film Festival Yhdysvalloissa, Trieste Science+Fiction Festival ja Fantafestival Italiassa sekä 
Buenos Aires Rojo Sangre Argentiinassa. Lisäksi se valittiin yhtenä kahdesta suomalaiselokuvasta Nordisk Panoraman lyhytelokuvien kilpasarjaan.  Italialainen Darkside Cinema -elokuvaportaali kirjoittaa arvostelussaan sen olevan “Mytologinen musta balladi, jossa meri ei ole koskaan vain merta, ja josta kalastajat eivät koskaan palaa täysin entisinä.”

Elokuvan nimen alkuosa “Iurima” viittaa Saaristomerellä sijaitsevan Jurmon keskiaikaiseen nimitykseen. Elokuva on kuvattu pääosin Jurmossa.

## Juoni
Kolme nälkiintynyttä kalastajaa kamppailee selviytymisestä syrjäisellä saarella 1800-luvun lopussa ja kohtaavat jotain odottamatonta. Elokuva on kauhuelementtejä sisältävä visuaalinen mysteeritarina.

## Näyttelijät

## Lähteet
Toivomuskaivo

**Toivomuskaivo** on kaivo, johon heitetään kolikoita tai muita pieniä esineitä onnen tai toiveiden toteutumisen toivossa. Tapa on levinnyt laajasti länsimaisessa kulttuurissa ja sitä esiintyy myös muissa kulttuureissa.

Toivomuskaivoperinne juontaa juurensa ainakin Rooman ajoille. Varhaisissa perinteissä kaivoihin heitettiin kolikoiden lisäksi kiviä, simpukoita, lasinpaloja, nappeja, neuloja ja nauloja. Tapa on ollut erityisen yleinen Euroopassa ja Britteinsaarilla. Samankaltaista perinnettä on tavattu myös Pohjois-Amerikan alkuperäiskansojen keskuudessa, esimerkiksi arapahojen keskuudessa on löydetty lähteitä, joiden pohjalla on ollut wampumia ja helmiä.

Monissa tapauksissa toivomuskaivoon liittyi usko kaivon haltijasta tai suojelushengestä. Lahjojen antamisen uskottiin lepyttävän tätä henkeä ja tuovan siten onnea. Kaivon läheisyydessä saattoi kasvaa myös niin sanottuja riepupuita, joihin ripustettiin kankaanpaloja osana toivomusrituaalia.

## Katso myös

* Taikausko

## Lähteet
Cedarvillen yliopisto

**Cedarvillen yliopisto** () on Yhdysvaltain Ohiossa sijaitseva yksityinen yliopisto. Yliopisto on perustettu vuonna 1887 ja se sijaitsee Cedarvillen kaupungissa. Yliopisto on taustaltaan baptistinen, ja se toimii etelän baptistien työyhteydessä.

## Lähteet

## Aiheesta muualla
* Yliopiston verkkosivusto
Lounainen kristillinen yliopisto

**Lounainen kristillinen yliopisto** (, lyh. **SCU**) on Yhdysvaltain Oklahomassa sijaitseva yksityinen korkeakoulu. Yliopisto on perustettu vuonna 1946, ja se sijaitsee Bethanyn kaupungissa. Yliopisto on taustaltaan helluntailainen, ja se toimii International Pentecostal Holiness Church-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Sampsa Peltonen

**Sampsa Peltonen** (s. 1975) on suomalainen kääntäjä. Hän suomentaa etenkin arabiasta ja ranskasta kirjallisuutta, tv-ohjelmia ja asiatekstejä ja tekee toisinaan myös tulkkauksia. Peltonen on suomentanut muun muassa Hassan Blasimin, Leïla Slimanin, Neige Sinnon sekä Mohamed Mbougar Sarrin teoksia. 

Peltonen on puhunut monikielisyyden ja kääntämisen puolesta painottaen niiden merkitystä erilaisuuden ymmärtämisessä ja korostanut, että  ”Maailmankuvamme supistuu pahan kerran, jos meitä ympäröivien tekstien lähteet vähenevät ja yksipuolistuvat. Yksi parhaista keinoista tutustua muihin on perehtyä heidän tuottamiinsa teksteihin.”

Peltoselle myönnettiin WSOY:n kirjallisuussäätiön vuoden 2014 tunnustuspalkinto ajankohtaisen arabiankielisen kaunokirjallisuuden taidokkaasta suomentamisesta. Hän sai vuoden 2023 Mikael Agricola -palkinnon sekä vuoden 2023 Kaarlen palkinnon Marja Luoman kanssa tekemästään käännöstyöstä Mohamed Mbougar Sarrin romaanista *[[Miesten syvimmät salaisuudet]]*.

## Palkinnot ja tunnustukset
*Mikael Agricola -palkinto 2023 yhdessä Marja Luoman kanssa.
*Kaarlen palkinto 2023 yhdessä Marja Luoman kanssa.
* WSOY:n kirjallisuussäätiön tunnustuspalkinto 2014.

## Lähteet
Luettelo Tšekin sisäministereistä

Tämä on luettelo Tšekin sisäministereistä. 

## Luettelo sisäministereistä

Nimettiin tehtävään Tšekin ja Slovakian liittotasavallan aikana.

## Lähteet

## Aiheesta muualla
Extensible Metadata Platform

**Extensible Metadata Platform** (XMP) on metadatan tiedostomuoto. 

XMP-data voi olla integroituna sitä tukevaan data-tiedostoon tai olla erillinen .xmp sidecar-tiedosto.

Adobe julkaisi XMP:n huhtikuussa 2001 osana Adobe Acrobat 5.0 ohjelmistoa. Adoben luoma formaatti on hyväksyttiin ISO-standardiksi ISO 16684-1:2012.

## Lähteet
Rooman alueluettelot

**Rooman alueluettelot** (englanninkielisessä tutkimuksessa *Regionary Catalogues* tai *Regionaries*) viittaa kahteen 300-luvulla kirjoitettuun ja toisiinsa läheisesti liittyvään luetteloon, jotka kuvaavat antiikin Rooman kaupungin maantiedettä ja rakennuksia kaupungin neljäntoista alueen (*regio*) mukaisesti. Luettelot ovat:

* *Notitia urbis Romae* (tutkimuksessa usein *Notitia*)
* *Curiosum urbis Romae regionum XIV* (tutkimuksessa usein *Curiosum*)

## Historia

Sekä *Notitia* että *Curiosum* ajoitetaan myöhäisantiikin ajalle suunnilleen 300-luvun jälkimmäiselle puoliskolle, vaikkakin joskus ne on ajoitettu jo noin vuoteen 312. Yleensä *Notitia* ajoitetaan noin vuoteen 350 ja *Curiosum* noin vuoteen 375. Luetteloiden on joskus ajateltu olleen virallisia asiakirjoja, joiden alkuperä olisi Rooman kaupunginprefektin käyttämissä luetteloissa, mutta nykyisin katsotaan, että ne ovat populaarimpia tekstejä ja lähes matkaopasmaisia luetteloita. Luettelot ovat merkittävä lähde Rooman kaupungin arkeologian, topografian ja väestön tutkimukselle.

## Sisältö

Luetteloiden sisällössä on pieniä eroja, mutta kumpikin luettelee Rooman merkittävimmät rakennukset ja muut kohteet jaettuna kaupungin neljääntoista alueeseen numerojärjestyksessä. Kustakin alueesta annetaan muun muassa seuraavat tiedot:

* luettelo rakennuksista
* *[[vicu]]sten* lukumäärä
* alueen virkamiesten lukumäärä
** *[[magister vicorum]]* -virkamiehet (mon. *magistri vicorum*)
** *[[curator]]*-virkamiehet (mon. *curatores*)
* keskeisten rakennusten lukumäärä tyypeittäin:
** pyhäköt (*[[aedicula]]*)
** vuokrakasarmit (*[[insula]]*)
** patriisitalot (*[[domus]]*)
** viljavarastot (*[[horrea|horreum]]*)
** kylpylät (*[[termit|balneum]]*)
** lähdekaivot ja vesivarastot (*[[lacus]]*)
** leipomot tai myllyt (*pistrinum*)
* alueen ympärysmitta jaloissa mitattuna

Insuloiden kokonaislukumääräksi kaupungissa annetaan  ja domusten lukumääräksi .

## Lähteet

## Aiheesta muualla

* 
* 
* *[https://topostext.org/work/688 Notitia of the Regions of Rome]*. ToposText.
Gärsnäs

**Gärsnäs** on taajama Simrishamnin kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 1&nbsp;039 asukasta.

## Lähteet

## Aiheesta muualla
Regiones quattuor

**Regiones quattuor** (lat., ”neljä aluetta”) oli antiikin Rooman kaupungin varhainen aluejako, jonka katsottiin olleen peräisin Servius Tulliuksen ajalta 500-luvulta eaa. Se jakoi kaupungin neljään alueeseen.

## Historia

Servius Tulliuksen kerrotaan jakaneen Rooman kaupungin neljään poliittiseen alueeseen. Alueiden lukumäärä vaikutttaa vastanneen kaupungin alkuperäistä *[[tribus (Rooma)|tribuksien]]* eli heimojen määrää, mutta niihin liittyy paljon epäselvyyttä. Aluejako oli käytössä Rooman tasavallan aikana aina siihen saakka, kun keisari Augustus perusti uudet neljätoista aluetta (*regiones quattuordecim*) vuonna 7 eaa.

Alueita koskevat tiedot ovat pääosin peräisin Varrolta, johon alla oleva luettelo perustuu. Varron perusteella vaikuttaa siltä, että aluejako perustui kokonaan Numa Pompiliuksen perustamien 27 Argei-pyhäkön sijanteihin eri puolilla kaupunkia, vaikkakaan hän ei selitä syytä tähän. Hän myös kuvaa pyhäköiden lukumäärän epätäsmällisesti, toisaalta sanoen sen olleen 27, mutta toisaalta sanoen, että jokaisella alueella oli kuusi pyhäkköä, mikä tekisi niiden yhteismääräksi 24.

## Alueet

Neljä aluetta olivat:

* **I. Suburana** – Kaupungin kaakkoisosa. Käsitti Caelius-kukkulan, myöhemmän Colosseumin laakson ja Ceroliensiksen, joka vaikuttaa olleen Esquilinuksen ja Caeliuksen välinen laakso tai osa siitä, sekä Suburan.
* **II. Esquiliae** tai **Esquilina** – Kaupungin koillisosa. Käsitti alueelle nimen antaneen Esquilinus-kukkulan, jonka osat olivat Oppius ja Cispius.
* **III. Collina** – Kaupungin pohjois- ja luoteisosa. Käsitti Quirinalis- ja Viminalis-kukkulat ja niiden väliset laaksot, ja sai nimensä siitä, että näitä kahta kukkulaa kutsuttiin nimillä *collis* (”kukkula”), siinä missä muita kutsuttiin nimellä *mons* (”vuori").
* **IV. Palatina** – Kaupungin lounaisosa. Käsitti alueelle nimen antaneen Palatium-kukkulan ja sen haaraumat Velian ja Cermaluksen.

Alueiden tarkkoja rajoja ei tunneta. Usein rajojen on ajateltu kohdanneen yhdessä pisteessä lähellä Veliaa, mutta tämä ei ole mitenkään varmaa.

Alueiden yhteenlaskettu ala ei vastannut täysin kaupunkialuetta. Aluejaossa herättää heti huomiota se, että se ei käsitä Capitolium-kukkulaa, sen itäpuolella ollutta Forumin aluetta, eikä sen eteläpuolista Velabrumin ja Forum boariumin aluetta, eikä myöskään Aventinus-kukkulaa. Näiden poisjättäminen johtuu ilmeisesti siitä, että aluejako seurasi *[[pomerium]]*-rajanvetoa: siihen kuuluvat kaikki pomeriumin sisällä olleet alueet Capitoliumia lukuun ottamatta. Capitoliumia taas ei luettu mukaan ilmeisesti siksi, että sitä pidettiin kaupungin linnavuorena ja uskonnollisena keskuksena, ei niinkään yhtenä kaupungin asutuspaikoista.

## Lähteet
Myötähäpeä

**Myötähäpeä** on tunne, jossa henkilö kokee häpeää toisen ihmisen käyttäytymisen tai toiminnan vuoksi. Kyseessä on empaattinen reaktio, jossa ihminen tuntee häpeää, vaikka ei ole itse tehnyt mitään hävettävää. Ilmiöstä käytetään myös arkikielessä lyhennettä ”myötis” ja englanninkielisessä tutkimuskirjallisuudessa termiä ”vicarious shame” tai ”second-hand embarrassment”.

## Syntymekanismi
Myötähäpeän taustalla on kaksi erilaista psykologista prosessia. Ensimmäinen on sosiaalisen identiteetin uhka, jossa henkilö kokee häpeää läheisen ihmisen tai samaan ryhmään kuuluvan henkilön toiminnasta, koska se uhkaa henkilön omaa sosiaalista identiteettiä. Toinen prosessi on kognitiivinen empatia, jossa henkilö asettuu toisen asemaan ja kuvittelee, miltä tilanne tuntuisi omalla kohdalla.

Myötähäpeä on voimakkainta läheisten ihmisten, kuten puolison, lasten tai vanhempien toimintaa kohtaan. Tämä johtuu siitä, että heidät mielletään osaksi samaa ”ydinlaumaa”. Evoluutiopsykologisesta näkökulmasta myötähäpeän kokeminen on ollut hyödyllistä, sillä yhteisön normien rikkominen on voinut johtaa ryhmästä sulkemiseen.

## Ilmeneminen
Myötähäpeä voi ilmetä fyysisinä oireina kuten punastumisena, kuumotuksena, sydämen sykkeen nousuna tai hengityksen tiheytymisenä. Se voi myös aiheuttaa välttämiskäyttäytymistä, kuten katseen kääntämistä pois nolosta tilanteesta.

Tutkimusten mukaan myötähäpeää kokevat herkemmin henkilöt, joilla on korkea empatiakyky. Myötähäpeää voi kokea myös tilanteissa, joissa toinen osapuoli ei itse koe häpeää – esimerkiksi kun jollakulla on wc-paperia kengässään eikä hän itse huomaa sitä.

Myötähäpeä on yksi tositelevisio-ohjelmien käyttämä keino saada katsojat seuraamaan sarjaa: he haluavat nähdä, mahtavatko sarjaan osallistujat käyttäytyä jatkossakin yhtä hölmösti.

## Katso myös
* Nolostuminen
* Vahingonilo

## Lähteet
Vahingonilo

**Vahingonilo** on tunne, jossa henkilö kokee mielihyvää toisen ihmisen epäonnesta tai vastoinkäymisestä. Saksankielinen termi schadenfreude on kansainvälisesti tunnettu nimitys tälle ilmiölle.

## Ominaisuudet
Vahingonilo on universaali inhimillinen ilmiö, jota esiintyy kaikissa kulttuureissa. Esimerkiksi kiinankielessä vastaava käsite on *xìng zāi lè huò*. Tutkimusten mukaan vahingonilon kokeminen on yleisempää henkilöillä, joilla on matala itsetunto, ja se liittyy persoonallisuuden niin kutsuttuun pimeään triadiin (narsismi, machiavellismi ja psykopatia).

## Tyypit
Tutkimuksissa on tunnistettu neljä vahingonilon päätyyppiä:

* **Kompensoiva**: Henkilö kokee mielihyvää, kun sama vastoinkäyminen kohtaa muita, jonka hän on itse kokenut
* **Identifioiva**: Liittyy suoraan kilpailuasetelmaan tai vastakkainasetteluun
* **Vastenmielinen**: Perustuu puhtaasti epämiellyttäviin tunteisiin toista kohtaan
* **Oikeudenmukainen**: Koetaan, kun epäreilusti toiminut henkilö kohtaa vastoinkäymisiä

Sosiaalinen media on vahvistanut vahingonilon ilmenemistä, sillä se mahdollistaa jatkuvan vertailun muihin ja etäännyttää ihmisiä toisistaan, mikä vähentää empatiaa.

## Katso myös

* Myötähäpeä

## Lähteet
Gärsnäsin linna

**Gärsnäsin linna** () on Simrishamnin kunnassa Skånen läänissä Ruotsissa sjaitseva linna. Sen vanhimmat osat ovat myöhäiskeskiajalta. Nykyisen ulkoasunsa linna sai 1870-luvulla Ferdinand Meldahlin suunnittelemana.

Linnalla on pitkä historia, joka ulottuu 1300-luvulle, jolloin se tunnettiin nimellä *Gyorthesnaes*. Linna on käynyt läpi useita rakennusvaiheita ja omistajamuutoksia. Alun perin se oli kolmiportainen kivirakennus, mutta 1600-luvulla Falk Lykke lisäsi siihen T-muotoisen laajennuksen ja rakensi sen länsipuolelle neliönmuotoisen tornin. Myöhemmin linnan omistajaksi tuli Henrik Rantzau, ja nykyisen ulkomuotonsa linna sai 1800-luvulla.

Linnan ympäristössä sijaitsi keskiajalla Tumathorp, joka oli aikanaan merkittävä kaupunki ja uskonnollinen keskus. Arkeologiset kaivaukset ovat paljastaneet alueen vanhat kirkot ja hautapaikat, jotka viittaavat sen tärkeään rooliin alueen varhaisessa historiassa. Premonstratenssien munkkikunta perusti 1100-luvulla alueelle luostarin, mutta se tuhoutui osittain tulipalossa 1300-luvulla. Tumathorpin luostarin toiminnot loppuivat, kun uskonpuhdistus vei kaikki luostarit 1500-luvun puolivälissä, ja alueen omistus siirtyi kuninkaalle ja sen jälkeen aatelille.

Linnan historia on täynnä mielenkiintoisia kertomuksia, ja siellä on vieraillut muun muassa kuningas Kristian ja Carl von Linné. Linnan tunnetuin hahmo on Falk Lykke, tanskalainen aatelismies 1600-luvulta, jonka sanotaan olevan linnan kummitus. Hänen kerrotaan olevan ”levoton” sen vuoksi, että hän rakensi linnan käyttäen kiviä paikallisesta kirkosta. Linnan uskotaan olevan paikka, jossa Lykken henki vaeltelee, ja monet vieraat ja omistajat ovat väittäneet kokeneensa yliluonnollisia ilmiöitä.

## Lähteet

## Aiheesta muualla
Walter Murch

**Walter Murch** (s. 12. heinäkuuta 1943 New York, Yhdysvallat) on yhdysvaltalainen elokuvaleikkaaja, äänisuunnittelija ja elokuvaohjaaja. Hän voitti parhaan äänityksen Oscar-palkinnon elokuvista *[[Ilmestyskirja. Nyt]]* ja *[[Englantilainen potilas]]* ja parhaan leikkauksen Oscar-palkinnon elokuvasta *Englantilainen potilas*.

## Filmografia

## Lähteet
Samarialaisuus

**Samarialaisuus** on samarialaisten etninen uskonto. Se on lähtöisin israeliittien pohjoisheimojen abrahamilaisesta uskonnosta ja yksi maailman vanhimmista yksijumalaisista uskonnoista. Samarialaisuus on läheistä sukua juutalaisuudelle, mutta samarialaiset pitävät samarialaisuutta erillisenä ja puhtaampana israeliittien uskonnon muotona.

## Tausta
Samarialaiset katsovat polveutuvat Samarian alueella eläneistä israeliiteista. Tutkijat eivät ole yksimielisiä siitä, milloin samarialaisuus on erkaantunut juutalaisuudesta erilliseksi uskonnoksi. Muun muassa Reinhard Pummer ajoittaa sen makkabealaisajalle suunnilleen 100-luvulle eaa., mutta toisen näkemyksen mukaan sen pitäisi katsoa tapahtuneen jo vuosisatoja aiemmin. Samarialaisuuden kannattajat tuomitsivat juutalaisuuden uskon ankarasti, ja sama päti myös toisinpäin juutalaisuuden kannattajiin. Samarialaisten itsensä mukaan he säilyttivät Babylonin vankeudelta säästyneiden israeliittien uskonnon, kun taas juutalaisuus sai vieraita vaikutteita.

## Oppi

Samarialaiset uskovat yhteen Jumalaan, Jahveen. He uskovat, että Jumala antoi Moosekselle, ainoalle profeetalle, heidän versionsa Toorasta (samarialainen pentateukki). Tooran lisäksi Raamatun teksteistä ainoastaan Joosuan kirjalle annetaan arvoa. Garisiminvuorta pidetään samarialaisuudessa pyhänä paikkana, ja siellä vietetään jumalanpalveluksia ja juhlia, tärkeimpänä pääsiäistä. Leevin heimosta polveutuvat ylipapit tulkitsevat lakia ja ylläpitävät traditiota. Kuoleman jälkeen uskotaan odottavan rangaistus tai palkkio. Samarialaisuuteen kuuluu myös odotus Moosekseen rinnastettavan profeetan ja messiaan eli *Tahebin* tulemisesta ja viimeisen tuomion koittamisesta. 

Samarialaisuudella on useita yhtäläisyyksiä juutalaisuuden kanssa, kuten Tooran kirjojen arvostaminen, usko yhteen jumalaan, tiettyjen uskonnollisten juhlien noudattaminen ja kielteisyys Jumalan kuvien tekemisen suhteen. Samarialaisuudessa ja juutalaisuudessa on kuitenkin myös eroja, kuten näkemys pyhien kirjoitusten määrästä tai temppelin paikasta, jonka samarialaiset sijoittavat Jerusalemin sijaan Garisiminvuorelle.

## Lähteet
Marja Luoma

**Marja Luoma** on suomalainen kirjallisuuden kääntäjä. Hän on suomentanut yli kahdeksankymmentä teosta pääosin ranskan ja englannin kielestä. Luoma on kääntänyt muun muassa Fred Vargasin, Kim Thúyn, Jean-Christophe Rufinin**,** Marceline Loridan-Ivensin, Ruth Rendellin ja Georges Simenonin teoksia sekä ranskalaista laatusarjakuvaa. Luomalle myönnettiin vuoden 2023 Mikael Agricola -palkinto sekä Kaarlen palkinto Sampsa Peltosen kanssa tekemästään käännöstyöstä Mohamed Mbougar Sarrin romaanista *[[Miesten syvimmät salaisuudet]].*

## Lähteet
Gärsnäs (yritys)

**Gärsnäs AB** (vuoteen 1984 *AB Herbert Andersson*) on ruotsalainen huonekaluja valmistava yritys, jonka kotipaikka on Gärsnäs Simrishamnin kunnassa. Se on perustettu vuonna 1893 ja keskittyy julkisten tilojen kalusteisiin. Gärsnäs on toimittanut huonekaluja muun muassa parlamenttitaloihin ja suurlähetystöihin.

Gärsnäs tunnettiin pitkään eteläruotsalaisesta pyökistä valmistetuista tuotteistaan. 1990-luvulla pyökki menetti suosiotaan, ja yritys siirtyi käyttämään tammea ja koivua. Nykyään Gärsnäs pyrkii palaamaan ruotsalaisen pyökkipuun käyttöön ja valmistamaan kalusteita paikallisista raaka-aineista.

Gärsnäs on perheyritys, jonka omistavat Anna ja Dag Klockby yhdessä Åke Axelssonin kanssa. Yritys on sisustusarkkitehti ja huonekalusuunnittelija Åke Axelssonin johdolla kehittynyt kansainvälisesti menestyväksi.

## Lähteet

## Aiheesta muualla
* Garsnas.se
Åsmund Aukrust

**Åsmund Grøver Aukrust** (s. 28. helmikuuta 1985 Oslo) on norjalainen työväenpuolueen poliitikko, joka on toiminut Norjan kehitysyhteistyöministerinä helmikuusta 2025 lähtien. Aukrust valittiin suurkäräjille vuonna 2013. Hän selviytyi Utøyan joukkomurhasta.
## Lähteet

## Aiheesta muualla

* ''Åsmund Aukrust'' Norjan suurkäräjien verkkosivuilla
Suspilne

**Suspilne** (, suom. 'julkinen'), täydellisemmin **Natsionalna suspilna teleradiokompanija Ukrajiny** () on Ukrainan kansallinen yleisradioyhtiö. Se rekisteröitiin 19. tammikuuta 2017 ja edustaa Ukrainaa Euroopan yleisradiounionissa (EBU). 

Vuosi yhtiön perustamisen jälkeen raportoitiin, että valtion yhtiölle varaama budjetti ei vielä kattanut läheskään kaikkia yhtiön tarpeita.  Britannian yleisradioyhtiö BBC on osaltaan ollut tukemassa Suspilnen toiminnan ajanmukaistamista. Yleisradioyhtiöllä on omat televisio- ja radiotoiminnan yhtiönsä. Suspilne toimii internetissä uutissivuston sekä netissä suoratoistettavien radio- ja televisiolähetysten välityksellä. Vuonna 1929 perustettu Ukrainan radion sinfoniaorkesteri on Susplinen osa.
 
Televisiokanavat ovat:
*  Peršyi (, 'ensimmäinen'), Peršyi 
*  Suspilne Kultura, Suspilne Kultura 
*  Suspilne Sport, Suspilne Sport 
* Suspilnen alueelliset tv-kanavat: «Суспільне Вінниця», «Суспільне Дніпро», «Суспільне Донбас», «Суспільне Житомир», «Суспільне Запоріжжя», «Суспільне Івано-Франківськ», «Суспільне Київ», «Суспільне Крим», «Суспільне Кропивницький», «Суспільне Луцьк», «Суспільне Львів», «Суспільне Миколаїв», «Суспільне Одеса», «Суспільне Полтава», «Суспільне Рівне», «Суспільне Суми», «Суспільне Тернопіль», «Суспільне Ужгород», «Суспільне Харків», «Суспільне Херсон», «Суспільне Хмельницький», «Суспільне Черкаси», «Суспільне Чернівці», «Суспільне Чернігів» 

Radiokanavat:
*  Ukrajinske radio, Ukrajinske radio 
*  Radio Promin, Radio Promin
*  Radio Kultura, Radio Kultura
*  Radio Ukraine International, Radio Ukraine International
*  Radio Totška, Radio Totška

## Katso myös
* Ukrajinske radio, Susplinen radiotoiminnasta vastaava osa

## Lähteet

## Aiheesta muualla
* Yhtiön kotisivut  (suspilne.media)
Nils Kristen Sandtrøen

**Nils Kristen Sandtrøen** (s. 2. helmikuuta 1989 Tynset) on norjalainen työväenpuolueen poliitikko, joka on toiminut Norjan maatalous- ja ruokaministerinä helmikuusta 2025 lähtien. Sandtrøen valittiin suurkäräjille vuonna 2017. Aiemmin hän on työskennellyt toimittajana. Sandtrøen selviytyi Utøyan joukkomurhasta uimalla mantereelle.
## Lähteet

## Aiheesta muualla

* ''Nils Kristen Sandtrøen'' Norjan suurkäräjien verkkosivuilla
Elina Lahelma

**Elina Anneli Lahelma** o.s. **Karvonen** (s. 19. lokakuuta 1946 Helsinki) on suomalainen kasvatustieteen professori emerita.

Lahelma syntyi lääkäri Viljo Jaakko Karvosen ja maisteri Pirkko Marja Angervon perheeseen. Hänen puolisonsa vuodesta 1975 on professori Eero Lahelma. Elina Lahelma tuli ylioppilaaksi Töölön yhteislyseosta 1965 ja valmistui Helsingin yliopistosta valtiotieteen maisteriksi 1971. Kasvatustieteen tohtoriksi hän väitteli siellä 1992 tutkimuksella *Sukupuolten eriytyminen peruskoulun opetussuunnitelmassa*. 

Lahelma oli suunnittelija ja ylitarkastaja kouluhallituksessa 1972–1984 ja toimikunnan pääsihteeri opetusministeriőssä 1985–1988. Helsingin yliopiston tutkija, assistentti ja lehtori hän oli 1989–1997, Suomen Akatemian tutkija 1998–2003 ja sitten Helsingin yliopiston professori, kasvatustieteen professoriksi nimitettynä vuodesta 2007. Kasvatustieteen, erityisesti kasvatussosiologian, dosentti hän on vuodesta 1994. Lahelma oli myös vieraileva tutkija Surreyn yliopistossa 1992–1993. Hän sai Minna Canth -tunnustuksen 2015 ja Lapin yliopiston kunniatohtori hänestä tuli 2019.

## Lähteet
D’Amalfi Limoncello Supreme

**D’Amalfi Limoncello Supreme** on maailman kallein alkoholijuoma 43,6 miljoonan dollarin hinnallaan.

Se on italialainen sitruunalikööri, joka on valmistettu harvinaisista sitruunalajikkeista, ja sen kallis hinta johtuu sen poikkeuksellisesta harvinaisuudesta ja käsintehdystä pullosta, joka on koristeltu jalokivillä. Pullon on suunnitellut brittiläinen suunnittelija Stuart Hughes. Pulloa koristavat kolme 13 karaatin timanttia kaulassa ja 18,5 karaatin timantti pullon rungossa. Maailmassa on vain kaksi pulloa, ja toinen niistä on jo myyty. Juoma valmistetaan Antica Russo -tislaamossa, eikä uusia eriä ole odotettavissa.

Juoma edustaa Amalfin rannikon perinteistä limoncelloa, joka valmistetaan sitruunan kuorista. Likööri on väriltään keltainen vihertävillä heijastuksilla, ja sen maku on raikas ja aromikas.

## Lähteet
Bazzite

**Bazzite** on Fedora Atomiciin perustuva Linux-jakelu. Bazziten kehittäjä on Universal Blue -ryhmä. Bazzite on tarkoitettu kädessä pidettäviin ja kannettaviin tietokoneisiin sekä käsikonsoleihin kuten ROG Ally X, joihin Valven kehittämä SteamOS ei ole vielä saatavilla. Bazzite on suunniteltu toimimaan kuten SteamOS ja tarjoaa vastaavia ominaisuuksia. Mukana on muun muassa Gamescope, joka on myös SteamOS:ssä.

## Lähteet
Babolsar

**Babolsar** () on kaupunki Iranin Mazandaranissa Kaspianmeren rannikolla. Kaupunki tunnettiin ennen vuotta 1927 nimellä Mašhad-e Sar () ja se oli aikanaan huomattava kauppasatama. Kauppaliikenne on myöhemmin taantunut, mutta kaupungista muodostui matkailukohde. Sen asukasluku oli vuoden 2006 väestönlaskennassa 47&nbsp;872.

## Maantiede

Babolsar sijaitsee Iranin Mazandaranin maakunnassa Kaspianmeren rannikolla. Kaupungin läpi kulkee Kaspianmereen laskeva Baboljoki. Babol on suurehko kaupunki noin 20 kilometriä Babolsarista sisämaahan päin.

## Historia

Nykyinen Babolsar oli alkujaan Mašhad-e Sar -niminen kylä, joka oli rakentunut Ebrahim Abu Jawabin šiialaisen pyhätön (*emanzada*) ympärille. Pyhätöllä on 1400-luvulla tehtyjä kaiverruksia. 1700-luvun puoliväliltä lähtien paikka alkoi kasvaa satamana Baboljoen suulla. Se mainitaan aikalaislähteissä esimerkiksi Nadir Šahin Kaspianmeren laivaston tukikohtana. Myös sen kaupallinen merkitys kasvoi. Vuoteen 1909 mennessä Mašhad-e Sarin sataman ja pienempien sivusatamien tulliasemilla kerättiin noin 12&nbsp;% koko maan tullituloista. Satamat alkoivat kuitenkin myöhemmin kärsiä kilpailusta Gilanin alueen satamien kanssa, joihin rakennettiin paremmat tieyhteydet pääkaupunki Teheranista.

Mašhad-e Sar sai nykyisen nimensä Balbosar vuonna 1927. Reza Šahin valtakaudella rakennettiin Trans-Iranin rautatie Bandar-e Šahin (nyk. Bandar-e Torkaman) satamaan, mikä heikensi Mašhad-e Sarin sataman kilpailukykyä entisestään. Kauppaliikenne vuosina 1935–1936 oli vain 25&nbsp;000 tonnia. Satamaliikenteen taantuessa Babolsar alkoi kuitenkin kehittyä matkailun keskuksena. Toisen maailmansodan jälkeen siitä tuli suosittu kohde Teheranin alueen asukkaille, jotka matkustivat tyypillisesti pakoon kesän kuumimpia kuukausia.

## Väestö

Iranin vuoden 2006 väestönlaskennan mukaan Babolsarin asukasluku oli 47&nbsp;872. Vuonna 1976 kaupungin asukasluku oli 18&nbsp;810 ja vuonna 1945 noin 3&nbsp;500.

Kaupungissa toimii Mazandaranin yliopisto. Yliopisto perustettiin virallisesti aikaisempia laitoksia yhdistämällä vuonna 1980.

## Lähteet
Sienimuhennos

**Sienimuhennos** on muhennosmainen ruokalaji, joka tehdään sienistä paistamalla rasvassa ja jauhoissa ja hauduttamalla paistinpannulla. Muhennokseen laitetaan yleensä kermaa tai smetanaa. Se maustetaan sipulilla ja mahdollisesti myös valkosipulilla ja muilla mausteilla. Siihen voidaan laittaa myös kasvislientä. Aluksi sienet puhdistetaan tarvittaessa ja ne viipaloidaan. Niitä paistetaan rasvassa niin, että neste haihtuu. Tämän jälkeen lisätään muut pääaineet ja ruoan annetaan hautua kannen alla 15 minuuttia. Sienimuhennokseen sopii myös soijakastike.

## Lähteet
Gáspár Károli -yliopisto

**Reformoitu Gáspár Károli -yliopisto** (, lyh. **KRE**) on unkarilainen julkinen, kristillinen yliopisto, jota ylläpitää Unkarin reformoitu kirkko.

Yliopisto lukee edeltäjäkseen Budapestin Reformoidun teologisen akatemian, joka perustettiin 1855 ja sai yliopiston statuksen vuonna 1900. Vuoden 1948 jälkeen, kommunistivallan aikana Unkarin kirkot menettivät ylläpitämänsä oppilaitokset. Vuonna 1993 Unkarin reformoitu kirkko päätti jälleen perustaa oman yliopiston, ja tämän päätöksen hyväksyi Unkarin parlamentti saman vuoden syyskuussa. Virallisesti yliopiston statuksen myönsi Unkarin kansallinen akkreditointikomitea vuonna 2000.

Yliopisto on nimetty Gáspár Károlin, 1500-luvun reformaattorin ja ensimmäisen täydellisen unkarinkielisen raamatunkäännöksen laatijan mukaan.

Yliopiston keskushallinto ja päärakennus sijaitsevat Budapestissä, mutta sillä on kampukset myös Nagykőrösin ja Kecskemétin kaupungeissa. Opiskelijoita on (lukuvuonna 2024–25) yli 9&nbsp;000 ja tiedekuntia viisi:

* talous- ja terveystieteen sekä sosiaalityön tiedekunta;
* humanististen ja yhteiskuntatieteiden tiedekunta;
* oikeustieteellinen tiedekunta;
* kasvatustieteellinen tiedekunta;
* teologinen tiedekunta.

## Lähteet

## Aiheesta muualla
* Yliopiston verkkosivusto
John Wesleyn teologinen korkeakoulu

**John Wesleyn teologinen korkeakoulu** (, lyh. **WJLF**) on unkarilainen yksityinen korkeakoulu. Korkeakoulu on perustettu vuonna 1987 ja se sijaitsee Budapestissa. Korkeakoulu on taustaltaan kristillinen.

## Lähteet

## Aiheesta muualla
* Yliopiston verkkosivusto
Eden kristillinen ammattikorkeakoulu

**Eden kristillinen ammattikorkeakoulu** (, lyh. **CHE**) on alankomaalainen yksityinen korkeakoulu. Korkeakoulu on perustettu vuonna 1994, ja se sijaitsee Eden kaupungissa. Korkeakoulu on taustaltaan kristillinen ja protestanttinen.

## Lähteet

## Aiheesta muualla
* Yliopiston verkkosivusto
Oradean Emanuel-yliopisto

**Oradean Emanuel-yliopisto** (, lyh. **UEO**) on romanialainen yksityinen yliopisto. Yliopisto on perustettu vuonna 1990 ja se sijaitsee Oradean kaupungissa. Yliopisto on taustaltaan baptistinen.

## Lähteet

## Aiheesta muualla
* Yliopiston verkkosivusto
Latvian radio

**Latvian radio** (, lyh. **LR**) on Latvian kansallinen yleisradioyhtiö. Yhtiö perustettiin 1. marraskuuta 1925. Latvian radion kotipaikka on Riika. Latvian radio toimii yhteistyössä Latvijas Televīzijan (Latvian television) kanssa.

Valtakunnalliset radiokanavat:
*  Latvijas Radio 1, ajankohtaiskanava; web: LR1
*  Latvijas Radio 2, latviankielisen musiikin kanava (erit. pop ja country); web: LR2
*  Latvijas Radio 3 – Klasika, runsaasti klassista ja jazz-musiikkia, myös konserttilähetyksiä; web: LR3
*  Latvijas Radio 5 – Pieci.lv, nuorisokanava; web: LR5
*  Latvijas Radio 6 – NABA, yliopistokanava Latvian yliopiston kanssa; web: LR6

Lakkautetut radiokanavat:
*  Latvijas Radio 4 – Doma laukums, ohjelmaa vähemmistökielillä, mm. venäjäksi; web: LR4 (lakkautettiin 1.1.2026)

## Katso myös
* Latvian radion kuoro

## Lähteet

## Aiheesta muualla
Blentarp

**Blentarp** on taajama Sjöbon kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 1&nbsp;535 asukasta.

## Tunnettuja henkilöitä
* Frida Palmér (1905–1966), astronomi

## Lähteet

## Aiheesta muualla
Bandar-e Gaz

**Bandar-e Gaz** () on kaupunki Iranin Golestanin maakunnassa Gorganinlahdella Kaspianmeren kaakkoisosassa. Kaupunki on muodostunut satamana 1800-luvun puolivälin jälkeen. Kaupungin asukasluku oli vuoden 2016 väestönlaskennassa 20&nbsp;742.

## Maantiede
Bandar-e Gaz sijaitsee Iranin Golestanin maakunnassa Gorganinlahdella Kaspianmeren kaakkoisosassa. Lahden toisella puolella sijaitsee Mianqalan niemimaa. Kaupungin kautta kulkee pieni joki, joka laskee lahteen.

## Historia
Muutaman kilometrin päässä nykyisestä Bandar-e Gazista sijaitsee yhdeksän kylää, joihin on viitattu yhteisesti nimellä Gaz. Itse nykyisen kaupungin paikka oli vielä 1800-luvun alussa asumaton. Venäläisten asetuttua Ašuradeen Gorganinlahden toisella puolella Bandar-e Gazista tuli strategisesti tärkeämpi kohde. Venäläiset perustivat paikalle kauppa-aseman vuonna 1845, mutta he eivät saaneet vakinaisempaa asemaa paikalla, kun persialaiset perustivat oman kauppa-asemansa ja sataman vuonna 1867. 

Bandar-e Gazista tuli tärkeä satama, jonka kautta kauppiaat toivat tavaraa Venäjältä. Bandar-e Gazista tätä tavaraa vietiin edelleen Astarabadiin (nyk. Gorgan), Khorasanin alueelle ja aina Heratiin saakka. Rakennukset käsittivät muutamia tullirakennuksia, venäläisten ja brittiasiamiesten rakennuksia, karavaaniseraljin ja puusta rakennettuja hökkeleitä. Satama käsitti puisia laitureja. Kauppaa sataman kautta hallitsivat etenkin armenialaiset. 

Bandar-e Gazin kautta kulkenut kauppa alkoi siirtyä Bandar-e Šahiin (nyk. Bandar-e Torkaman) 1930-luvulla.

## Väestö
Bandar-e Gazin asukasluku oli vuoden 2016 väestönlaskennassa 20&nbsp;742. Vuonna 1966 asukasluku oli 6&nbsp;100 ja vuonna 1940 arviolta 4&nbsp;000. 

## Lähteet
Humlamaden och Hemmestorps björke, boke och fure

**Humlamaden och Hemmestorps björke, boke och fure** on taajama Sjöbon kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 412 asukasta.

## Lähteet
Såningskvinnan

**Såningskvinnan** (suom. ’kylväjänainen’) on suihkulähteen ylle sijoitettu patsas Brunnsparkenissa Göteborgin keskustassa. Sen veisti Per Hasselberg ja se paljastettin 21. heinäkuuta 1883, Johannan nimipäivänä, mistä tulee myös patsaan kansankielinen nimitys *Johanna i Brunnsparken*.
## Lähteet

## Aiheesta muualla
Mentofuraani

**Mentofuraani** (C10H14O) on furaanijohdannaisiin kuuluva heterosyklinen orgaaninen yhdiste. Yhdistettä voidaan käyttää ainesosana hajusteissa ja aromiaineissa. Luonnossa mentofuraania esiintyy useissa mintuissa.

## Ominaisuudet, valmistus ja käyttö
Huoneenlämpötilassa mentofuraani on väritöntä nestettä, jolla on mintunkaltainen tuoksu. Yhdiste liukenee hieman veteen ja paremmin etanoliin. Mentofuraani on kiraalinen yhdiste ja luonnossa esiintyvä enantiomeeri on (+)-mentofuraani, jonka kiertokyky on +94,6 °. Mentofuraani on myrkyllistä maksalle, koska ihmisen elimistössä Sytokromi P450-ryhmän entsyymit hapettavat sen reaktiivisiksi yhdisteiksi.

Mentofuraania voidaan eristää mintuista. Synteettisesti sitä valmistetaan lähtien pulegonista. Ensimmäisessä vaiheessa pulegoni reagoi rikkitrioksidin kanssa sultoniksi. Kun tätä sultonia kuumennetaan eliminoituu siitä rikkidioksidia ja muodostuu mentofuraania.
:

Mentofuraania voidaan käyttää synteettisen piparminttuöljyn valmistamiseen.

## Lähteet
Visma Payments

**Visma Payments** (aiemmin Paybyway) on Visma Pay -verkkomaksupalvelua tuottava suomalainen yritys ja osa kansainvälistä Visma-konsernia.

Visma Paymentsillä on Finanssivalvonnan myöntämä maksulaitoksen toimilupa Suomessa. 

## Historia
### Paybyway 2012–2021
Paybyway Oy perustettiin vuonna 2012 Lappeenrannassa. Seuraavana vuonna se esitteli verkkomaksupalvelunsa, jonka nimi oli Maksukaista.

Vuonna 2015 Ruotsissa perustettu Bambora AB osti Paybyway Oy:n. Samalla Maksukaista-nimi muutettiin Bambora Payformiksi. Myös yhtiön nimi oli Bambora Payform, Suomessa Paybyway Oy.

Vuonna 2017 Visma aloitti yhteistyön Paybyway Oy:n kanssa. Verkkomaksutoiminnallisuus lisättiin osaksi Visma Amplion DigitalBooker-ajanvarausjärjestelmää. Keväällä Bambora osti kolme kansainvälisesti toimivaa verkkomaksuyhtiötä, jotka alkoivat käyttää nimeä Bambora fuusion jälkeen. Yhtiöistä vanhin oli vuonna 2000 perustettu yhdysvaltalainen Beanstream. Yhteensä konsernilla oli 700 työntekijää seitsemässä maassa. Heinäkuussa ranskalainen Ingenico osti Bamboran.

Vuonna 2020 ranskalainen Wordline osti Ingenico-konsernin.  Bambora-nimeä Suomessa käyttäneen yhtiön nimi vaihdettiin Wordline Suomeksi seuraavana vuonna.

Worldline-kaupan yhteydessä Bambora AB myi vuonna 2020 Visma Passelille Lappeenrannassa sijainneen Paybyway Oy:n ja sen PayForm-tuotteen. Payformin kilpailijoita olivat muun muassa Paytrail ja Checkout. PayFormin avulla verkkokaupan asiakkaat saattoivat valita maksutavakseen korttimaksamisen, verkkopankin, digitaalisen lompakon (MobilePay, Masterpass ja Pivo), laskun tai osamaksun. Kaupan mukana Vismalle siirtyi neljä työntekijää. Bambora Payformin tuotenimi vaihdettiin Visma Payksi.

### Visma Payments Oy 2021–
Vuonna 2021 yrityksen nimi muutettiin Paybyway Oy:sta Visma Payments Oy:ksi. Tuotenimeä Visma Pay ei muutettu.

## Organisaatio
Visma Paymentsin toimistot sijaitsevat Lappeenrannassa ja Porissa.

## Tuote

Visma Pay on verkkomaksupalvelu, jonka avulla sitä hyödyntävien verkkokauppojen asiakkaat voivat valita itselleen sopivan maksutavan. Vaihtoehtoina on korttimaksaminen (Visa, Visa Electron ja Mastercard), verkkopankki (Nordea, OP, Danske Bank, Säästöpankki, Oma Säästöpankki, S-Pankki, POP Pankki, Aktia ja Ålandsbanken), mobiilimaksut (MobilePay, Siirto, Apple Pay ja Google Pay), Klarna, lasku ja osamaksu. 

Visma Paylle on myönnetty PCI DSS -tietoturvastandardi.

## Lähteet

## Aiheesta muualla
*Verkkosivu
* vismapay.fi
HSB (asunto-osuuskunta)

**HSB** (lyhenne sanoista *Hyresgästernas sparkasse- och byggnadsförening*) on ruotsalainen asunto-osuuskunta. Se rakennuttaa, omistaa ja ylläpitää asumisoikeusasuntoja tarjoten niitä jäsenilleen omakustannehintaan. Ensimmäinen HSB-yhdistys perustettiin vuonna 1923 Tukholmassa. Valtakunnallinen keskusjärjestö perustettiin seuraavana vuonna. Sven Wallanderin johdolla HSB kasvoi nopeasti 1920- ja 1930-luvuilla, ja sen tuottamat asunnot olivat moderneja omine kylpyhuoneineen, roskakuiluineen ja yhteisine pesutupineen. Aikoinaan HSB myös omisti rakennusyhtiöitä, mutta niistä luovuttiin 1980-luvulla.

HSB:llä on noin 680&nbsp;000 jäsentä. Se hallinnoi noin 27&nbsp;000 vuokra-asuntoa ja 347&nbsp;000 asumisoikeusasuntoa. Lisäksi HSB:n kautta on mahdollista harjoittaa asuntosäästämistä.
## Lähteet

## Aiheesta muualla

* HSB:n verkkosivut